Baigiamųjų darbų rengimo

metodinių rekomendacijų

4 priedas

**(Svarbių terminų (sąvokų) žodyno įforminimo pavyzdys)**

# SVARBIŲ TERMINŲ (SĄVOKŲ) ŽODYNAS

**Decentralizacija** – dalies centrinės valdžios funkcijų perleidimas, priklausymas vietos valdžios organams (Tarptautinių žodžių žodynas. Žiūrėta 2019-10-09 internete: https://www.zodziai.lt/reiksme&word=Decentralizacija&wid=3645).

**Identitetas** – įmonės pasirinktas būdas parodyti save aplinkai, atspindintis įmonės filosofiją ir pabrėžiantis tuos įmonės bruožus, su kuriais ji nori būti siejama (Pranulis ir kt., 2008, p. 455).

**Medija** – komunikacijos priemonė arba kanalas; priemonė, naudojama saugoti ir (arba) perduoti informaciją (Nevinskaitė, 2011, p. 14).

**Metaduomenys** – duomenys apie dokumentą, jo valdymą ir naudojimą (Dokumentų rengimo taisyklės, 2019, p. 1).

**Propaganda** – idėjų skleidimas siekiant jomis ugdyti, veikti žmonių pažiūras, nuotaikas, skatinti tam tikrus veiksmus (Tarptautinių žodžių žodynas, 2004, p. 607).